ДIадевлира хьежаман денош. Юьртахь эккха доллуш лелаш эладита дара. Цуьнга ладоьгIча хуьлура, председателан кIант деша чекхваьлла, Ануниг ца ваьлла. Ненан даго вуониг ца хьоьхура, амма шен дагара цхьаьнгга а ца хоуьйтуш, Деле (С.Т.) диканиг доьхуш яра Ану. Ши кIант цIа ван везара, тIаккха къаьстар дара бакъ-харц. ТIекхечира бурам догIу де. Юха а гIаш йоьду Ану а, кхуьнца шолгIа кIант Асламбек а дIакхаьчча, эшарш лоькхуш, хелхарш деш, дукхе-дукха кечбелла, тайп-тайпанчу ленташца говран кхес а, гIомат а кечйинчу пайтонна тIехь дуьхьал баьхкинера председателан кIантана. Анун дог меттахь дацара, са а когийн кIажошна чудоьжна дара.